
[bookmark: _heading=h.gjdgxs]I Vispārīgā informācija

1. Pasūtītājs: SIA “CĒSU OLIMPISKAIS CENTRS”, reģistrācijas Nr.44103026682, Valmieras iela 6, Cēsis, Cēsu novads, LV – 4101.
2. Finansētājs (Pašvaldība): Cēsu novada pašvaldība, reģistrācijas Nr. 90000031048, Raunas iela 4, Cēsis, Cēsu novads, LV-4101
3. Iepirkuma komisija: Pastāvīgā iepirkuma komisija, kas Izveidota ar 2019.gada 15. novembra valdes priekšsēdētāja rīkojumu Nr.1-7/17.
4. Pilnvarotās personas no pasūtītāja puses:
	Kontaktpersonas
	Ģirts Mārtiņsons, SIA “Cēsu Olimpiskais centrs” sporta bāzu vadītājs.

	Tālruņa Nr.
	+371 26186499

	Papildu informāciju ieinteresētais pretendents pieprasa rakstiski uz norādītajām 
e-pasta adresēm
	girts.martinsons@occesis.lv




5. Iepirkuma metode: Atklāts konkurss saskaņā ar Publisko iepirkumu likumu (turpmāk – PIL).
Iepirkuma priekšmets Jumta seguma atjaunošana Cēsu sporta komplekss, Piebalgas ielā 18, Cēsis.
6. Iepirkuma priekšmeta īss apraksts (apjoms, darbi): veikt Jumta seguma atjaunošanu Cēsu sporta komplekss, Piebalgas ielā 18, Cēsis saskaņā ar Tehnisko specifikāciju (šī nolikuma 1. pielikums).
7. CPV kods: 45261900-3 (Jumta remonta un uzturēšanas darbi).
8. Iepirkuma identifikācijas Nr.: COC 2026/2.
9. Iepirkuma priekšmets nav sadalīts daļās.
10. Izpildes vispārīgie nosacījumi (kvalitāte, garantija, noteikumi) – darbi veicami saskaņā ar Tehnisko specifikāciju (Nolikuma 1. pielikumā), Latvijas Republikā spēkā esošo normatīvo aktu prasībām, kas nosaka šādu darbu veikšanas izpildes kārtību, un Pasūtītāja norādījumiem.  Būvdarbu veicējs garantē, ka visā līguma izpildes laikā nodrošinās Darbu izpildi pienācīgā kvalitātē.
11. Par pretendentu var būt - jebkura mītnes zemē normatīvajos aktos noteiktā kārtībā reģistrēta tiesībspējīga un rīcībspējīga persona, neatkarīgi no uzņēmējdarbības formas un īpašuma piederības, kura ir tiesīga veikt būvdarbus, un kura atbilst iepirkuma nolikumā noteiktajām prasībām.
12. Pretendentam nav atļauts iesniegt piedāvājumu variantus. 
13. Piedāvājumu izvērtēšanas kritērijs: cena, kuru nosaka saskaņā ar Finanšu piedāvājumā norādīto piedāvājuma kopējo cenu summu (EUR bez PVN). Saskaņā ar Publisko iepirkumu likuma 51. panta ceturto daļu, Pasūtītājs piedāvājumu salīdzināšanai un izvērtēšanai izmantos tikai cenu, jo sagatavotā Tehniskā specifikācija ir detalizēta un citiem kritērijiem nav būtiskas nozīmes piedāvājuma izvēlē. Sagatavotā Tehniskā specifikācija nosaka vienādas iespējas visiem Pretendentiem un nerada nepamatotus ierobežojumus, vienlaikus Tehniskās specifikācijas funkcionālās prasības ir formulētas precīzi, lai Pretendents var konstatēt līguma priekšmetu, tādēļ citu piedāvājuma izvērtēšanas kritēriju piemērošanai nav būtiska nozīme.
Ja divu vai vairāku Pretendentu iesniegtajos piedāvājumos ir noteikta vienāda zemākā cena, Komisija pieprasa šiem Pretendentiem informāciju par līguma izpildei piedāvātā būvdarbu vadītāja papildu pieredzi līdzvērtīga rakstura jumta seguma izbūves vai atjaunošanas objektos. Ja arī pēc minētā kritērija piemērošanas Pretendentu novērtējums ir vienāds, Komisija organizē izlozi, uzaicinot tajā piedalīties attiecīgos Pretendentus.
14. Iepirkuma līguma izpildes termiņš – 2 (divu) mēnešu laikā no iepirkuma līguma visu pušu parakstīšanas dienas.
15. Iepirkuma izpildes vieta – Cēsu sporta komplekss, Piebalgas ielā 18, Cēsīs, Cēsu nov.
16. Piedāvājuma nodrošinājums: nav paredzēts.
17. Pretendentam ir tiesības veikt objekta apskati, iepriekš saskaņojot laiku ar Pasūtītāja kontaktpersonu.
18. Samaksas noteikumi: norēķinus par Līgumā noteikto Darbu izpildi veic Pašvaldība ar pārskaitījumu uz Izpildītāja Līgumā vai Izpildītāja iesniegtajā rēķinā, kura apmaksa tiek veikta atbilstoši Līgumam, 20 (divdesmit) dienu laikā pēc pieņemšanas – nodošanas akta, kuru parakstījušas Puses un Izpildītāja rēķina saņemšanas.
19. Grozījumus iepirkuma līgumā var veikt saskaņā ar Publisko iepirkumu likuma 61.pantu.

II Piedāvājumu iesniegšanas laiks un kārtība
20. Iepirkuma dokumentu pieejamība:
20.1. Iepirkuma dokumentācijai ir nodrošināta tieša un brīva elektroniskā piekļuve un visa aktuālā informācija par iepirkumu, t.sk., nolikums, nolikuma grozījumi un atbildes uz ieinteresēto Pretendentu jautājumiem, Pasūtītāja profilā šī iepirkuma sadaļā EIS. Sekot līdzi aktuālajai iepirkuma dokumentācijai un iepirkuma komisijas sniegtajām atbildēm un precizējumiem ir ieinteresētā Pretendenta pienākums. 
20.2. Ieinteresētais Piegādātājs EIS var reģistrēties kā iepirkuma nolikuma saņēmējs, ja tas ir reģistrēts EIS kā Piegādātājs. Skaidrojums par reģistrēšanos EIS: https://www.eis.gov.lv/EIS/Publications/PublicationView.aspx?PublicationId=883. 
20.3. Papildu informācija, kas tiks sniegta saistībā ar šo iepirkumu tiks publicēta Pasūtītāja profilā šī iepirkuma sadaļā EIS vietnē. Ieinteresētajam Pretendentam ir pienākums sekot līdzi publicētajai informācijai. Pasūtītājs nav atbildīgs par to, ja ieinteresētais Pretendents nav iepazinies ar informāciju, kurai ir nodrošināta brīva un tieša elektroniskā pieeja.
21. Informācijas apmaiņa un pieprasīšanas kārtība:
21.1. Papildu informāciju ieinteresētais Pretendents pieprasa latviešu valodā, iesniedzot jautājumu EIS vietnē. 
21.2. Pasūtītājs un ieinteresētie Pretendenti ar informāciju apmainās caur EIS PIL noteiktajā kārtībā. Pasūtītājs informācijas apmaiņai ar ieinteresēto Pretendentu izmanto to e-pasta adresi, kuru tas ir norādījis sistēmā kā paredzētu oficiālajai saziņai.
21.3. Jebkura papildu informācija (paziņojums, atbilde uz Pretendenta jautājumu), kas tiks sniegta saistībā ar šo iepirkumu, tiks publicēta Pasūtītāja profilā šī iepirkuma sadaļā EIS vietnē un tā ir saistoša turpmākā iepirkumā. Ieinteresētā Pretendenta pienākums ir sekot līdzi Nolikuma izmaiņām un Komisijas sniegtajām atbildēm uz ieinteresēto Pretendentu jautājumiem.
21.4. Ja ieinteresētais Pretendents ir laikus pieprasījis papildu informāciju par iepirkuma dokumentos iekļautajām prasībām attiecībā uz piedāvājumu sagatavošanu un iesniegšanu vai Pretendentu atlasi, iepirkuma komisija to sniedz 5 (piecu) darba dienu laikā no pieprasījuma vai jautājuma saņemšanas dienas, bet ne vēlāk kā 6 (sešas) dienas pirms piedāvājumu iesniegšanas termiņa beigām. Atbildes uz piegādātāju pieprasījumiem sniegt papildu informāciju par Iepirkuma nolikumu tiek publicētas Pasūtītāja profilā EIS.
21.5. Gadījumā, ja pieprasītā informācija ir tik apjomīga, ka Pasūtītājs nevar to sagatavot un sniegt atlikušajā atbildes sniegšanas termiņā, tas drīkst Pretendentam atteikt sniegt šādu informāciju, pamatojoties uz to, ka tā nav pieprasīta laikus.
22. Piedāvājumu noformēšanas un iesniegšanas kārtība:
22.1. Piedāvājums jāiesniedz elektroniski EIS, ievērojot šādas Pretendenta izvēles iespējas:
22.1.1. izmantojot EIS piedāvātos rīkus, aizpildot minētās sistēmas, šī iepirkuma sadaļā ievietotās formas;
22.1.2. elektroniski aizpildāmos dokumentus elektroniski sagatavojot ārpus EIS un pievienojot atbilstošajām prasībām (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem). Pretendentam nav tiesības mainīt pasūtītāja noteikto veidlapu. Ja pasūtītājs konstatē, ka pretendents ir izmainījis pasūtītāja noteikto veidlapu, pasūtītājam ir tiesības lemt par šāda piedāvājuma neizskatīšanu un atzīšanu par neatbilstošu Nolikuma prasībām. 
22.2. Sagatavojot piedāvājumu, Pretendents:
22.2.1. Iesniedz, saskaņā ar Tehnisko specifikāciju, būvdarbu izvērsto tāmi (Nolikuma 1.pielikums), Finanšu piedāvājumu (Nolikuma 3.pielikums), Pieteikumu (Nolikuma 2.pielikums), Apliecinājumu par neatkarīgi izstrādātu piedāvājumu (Nolikuma 4.pielikums), Informāciju par pretendenta pieredzi (Nolikuma 5.pielikums), Apakšuzņēmējam nododamo darbu sarakstu, ja apakšuzņēmējs tiek piesaistīts (Nolikuma 6.pielikums). 
22.2.2. Ievēro, ka saskaņā ar EIS iepirkuma profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā, lasāmā formātā un jāpievieno tam paredzētajā iepirkuma profila sadaļā. 
22.2.3. Ir tiesīgs ar vienu drošu elektronisko parakstu un laika zīmogu vai ar EIS piedāvāto sistēmas parakstu, parakstīt visus dokumentus kā vienu kopumu, iesniedzot piedāvājumu. Pretendents pēc saviem ieskatiem Pieteikumu dalībai iepirkumā un Finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta Pretendentu pārstāvēt tiesīgā persona, pievienojot pārstāvību apliecinošu dokumentu. 
22.2.4. Piedāvājumu iesniedz latviešu valodā, kvalifikāciju apliecinošie dokumenti (piem., sertifikāti, apliecība vai citi dokumenti, kurus negatavo un neizsniedz pats Pretendents) var tikt iesniegti citā valodā ar pievienoto tulkojumu latviešu valodā, kas sagatavots atbilstoši normatīvajiem aktiem par kārtību, kādā apliecināmi dokumentu tulkojumi valsts valodā[footnoteRef:1]. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, Publisko iepirkumu likuma 41.panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju. [1: Latvijas Republikā spēkā Ministru kabineta 2000.gada 22.augusta noteikumi Nr.291 “Kārtība, kādā apliecināmi dokumentu tulkojumi valsts valodā”, skatīt: http://likumi.lv/doc.php?id=10127.] 

22.2.5. Piedāvājuma noformēšanā ievēro Elektronisko dokumentu likumā un Ministru kabineta 2005.gada 28.jūnija noteikumos Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
22.2.6. Visas piedāvātās cenas norāda euro (EUR) bez pievienotās vērtības nodokļa (PVN).
22.2.7. Iesniedzot piedāvājumu, pretendents apliecina, ka ir iepazinies un piekrīt nolikuma un tā pielikumu, tajā skaitā iepirkuma līguma projekta, nosacījumiem, kā arī ir iepazinies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām. 
22.2.8. Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šā iepirkuma sadaļā) ietvertos nosacījumus.
22.2.9. Piedāvājums jāsagatavo tā, lai nekādā veidā netiktu apdraudēta EIS darbība un nebūtu ierobežota piekļuve piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā, ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas, jāveic iesniegtā piedāvājuma atšifrēšana (sistēmā jāievada derīga elektroniskā atslēga un parole), lai pasūtītājam pēc piedāvājumu atvēršanas būtu iespēja piekļūt piedāvājumā esošajai informācijai. Gadījumā, ja piedāvājums saturēs kādu no šajā punktā minētajiem riskiem, piedāvājums netiks izskatīts.
22.2.10. Ja Pretendents iesniedzot piedāvājumu nebūs ievērojis kādu no 22.2. punkta noteikumiem, tad iepirkuma komisija ir tiesīga šādu piedāvājumu neizskatīt.
22.2.11. Ja no sistēmas uzturētāja ir saņemts paziņojums par traucējumiem EIS darbībā, kuru dēļ nav iespējams iesniegt piedāvājumus, iepirkuma komisija pieņem lēmumu pagarināt piedāvājumu iesniegšanas termiņu un Pasūtītājs savā profilā publicē informāciju par piedāvājumu iesniegšanas termiņa pagarināšanu, vienlaikus informējot par pieņemto lēmumu visus piegādātājus, kuri ir reģistrējušies kā iepirkuma dokumentācijas saņēmēji, un sagatavo paziņojumu par izmaiņām vai papildu informāciju un iesniedz to publikāciju vadības sistēmā. Ja no sistēmas uzturētāja ir saņemts paziņojums par traucējumiem EIS darbībā, kuru dēļ nav iespējams nodrošināt piedāvājumu drošību, iepirkuma komisija pieņem lēmumu par iepirkuma pārtraukšanu un Pasūtītājs sagatavo paziņojumu par līguma slēgšanas tiesību piešķiršanu un iesniedz to publikāciju vadības sistēmā.
23. Piedāvājumu iesniegšanas un atvēršanas vieta un kārtība:
23.1. Piedāvājumi jāiesniedz termiņā un laikā, kas noteikts Pasūtītāja profilā, šī iepirkuma sadaļā, EIS vietnē https://www.eis.gov.lv/EKEIS/Supplier/Organizer/11620.
23.2. Ārpus EIS iesniegtie piedāvājumi:
23.2.1. tiks atzīti par neatbilstošiem nolikuma prasībām; 
23.2.2. netiks atvērti un izskatīti.
23.3. Piedāvājumu atvēršana notiek termiņā un laikā, kas noteikts Pasūtītāja profilā, šī iepirkuma sadaļā, EIS vietnē.
23.4. Pasūtītājs atver iesniegtos piedāvājumus vienlaikus, pēc piedāvājumu iesniegšanas termiņa beigām EIS vietnē https://www.eis.gov.lv/EKEIS/Supplier/Organizer/11620, Pasūtītāja profilā, šī iepirkuma sadaļā. Piedāvājumu atvēršanas process ir atklāts un tam var sekot līdzi tiešsaistes režīmā EIS vietnē.
24. Pēc atvēršanas sanāksmes beigām EIS vietnē Pasūtītāja profilā, šī iepirkuma sadaļā pieejams sistēmā izveidots pretendentu un to iesniegto finanšu piedāvājumu apkopojums un piedāvājumu atvēršanas sanāksmes protokols.

III Prasības pretendentiem un iesniedzamie dokumenti
25. Pretendentu atlases prasības: Iepirkumā drīkst piedalīties jebkura fiziska vai juridiska persona, šādu Personu apvienība jebkurā to kombinācijā, kurām ir tiesības veikt iepirkuma priekšmetā norādīto, atbilstoši iepirkuma Nolikumā izvirzītajām prasībām un saskaņā ar Latvijas Republikas un Eiropas Savienības tiesību aktiem; 
26. Pretendentu kvalifikācijas prasības attiecībā uz Pretendenta tehniskajām un profesionālajām iespējām veikt iepirkumā paredzētos darbus: 
	Nr.
	Kvalifikācijas prasības
	Dokuments kvalifikācijas prasības atbilstības novērtēšanai un pretendenta iesniedzamie atlases dokumenti

	26.1. 
	Pretendents (apakšuzņēmēji un katrs piegādātāju apvienības dalībnieks) ir reģistrēti atbilstoši normatīvo aktu prasībām.

	Ārvalstu pretendentam (komersantam) - komercdarbību reģistrējošas iestādes ārvalstīs izdotas reģistrācijas apliecības kopija vai cits līdzvērtīgs dokuments.

Ja piedāvājumu iesniedz piegādātāju apvienība, tad iesniedzams apliecinājums, ka gadījumā, ja piegādātāju apvienība tiks atzīta par iepirkuma uzvarētāju, tā pēc savas izvēles reģistrēsies Komercreģistrā (vai ekvivalentā iestādē ārvalstīs) vai noslēgs sabiedrības līgumu, norādot dalībnieku atbildības sadalījumu, ne vēlāk kā 10 dienu laikā no dienas, kad saskaņā ar Publisko iepirkumu likuma regulējumu Pasūtītājs ir tiesīgs slēgt iepirkuma līgumu. Minēto termiņu var pagarināt, ja attiecīgais ārvalsts pretendents iesniedz pierādījumus tam, ka attiecīgajā mītnes valstī reģistrācijas procesam nepieciešams ilgāks laiks.
Ja piedāvājumu iesniedz pretendents - fiziska persona ar patstāvīgās prakses tiesībām, tam ir jābūt reģistrētai saimnieciskajai darbībai normatīvajos aktos noteiktajā kārtībā līdz dienai, kad Pasūtītājs ir tiesīgs slēgt iepirkuma līgumu.
Attiecībā uz Latvijā reģistrētu pretendentu Komisija pārbaudi veiks pēc Uzņēmumu reģistrā vai Valsts ieņēmumu dienesta saimnieciskās darbības veicēju datu bāzē norādītās informācijas.

	26.2. 
	Pretendenta pieteikums dalībai iepirkuma procedūrā saskaņā ar Pasūtītāja profilā šī iepirkuma sadaļā e-konkursu apakšsistēmas vietnē publicēto veidlapu.
	Aizpildīta un parakstīta Pieteikuma dalībai iepirkuma procedūrā veidlapa - Nolikuma 2.pielikums.

	26.3. 
	Pilnvara, ja piedāvājumu ir parakstījusi persona, kurai nav publiski reģistrētas tiesības pārstāvēt pretendentu.
Ja pretendents ir piegādātāju apvienība un apvienības vienošanās, ko parakstījuši visi personu apvienības dalībnieki (vai alternatīvs dokuments) nav atrunātas pārstāvības tiesības vai nav izsniegta pilnvara, pieteikums jāparaksta katras personas, kas ietilpst piegādātāju apvienībā, pārstāvim ar pārstāvības tiesībām.
	Pilnvara vai alternatīvs dokuments, kas apliecina Pretendenta pārstāvja pārstāvības tiesības.

	26.4. 
	Pretendentam iepriekšējo 3 (trīs) gadu laikā (2024., 2025.
un 2026. gadā līdz piedāvājumu iesniegšanas termiņa beigām) ir pozitīva pieredze vismaz 1 objektā, kur veikta mīkstā rullmateriāla seguma jumta izbūve, pārbūve vai atjaunošana 
ne mazāk kā 700,00 m2 platībā.
Objekts ir pilnībā pabeigts un nodots ekspluatācijā līgumā noteiktajā termiņā un kvalitātē.
Pretendentam ir pieredze uz ēkām, kur darbi veikti, nepārtraucot ēkas primāro funkciju (mācību/treniņu procesu)
	Par objektu ir saņemta pasūtītāja pozitīva atsauksme. Pretendents var iesniegt citu alternatīvu dokumentu (pieņemšanas-nodošanas aktu), kas apliecina prasīto pieredzi, ja pretendentam pasūtītāja atsauksme nav pieejama. 

	26.5. 
	Pretendents nodrošina būvdarbu vadītāju ar sertifikātu ēku būvdarbu vadīšanā.
	

	26.6. 
	Pretendentam iepriekšējo 3 (trīs) gadu laikā (2023., 2024.
un 2025. gadā) finanšu vidējais neto apgrozījums būvniecības jomā ir vismaz 300 000,00 EUR bez PVN.
	Apliecinājums par finanšu apgrozījumu

	26.7. 
	Ja piedāvājumu iesniedz piegādātāju apvienība – visu piegādātāju apvienības dalībnieku parakstīta vienošanās, kurā noteikts, ka visi piegādātāju apvienības dalībnieki kopā un katrs atsevišķi ir atbildīgs par līguma izpildi, nosaukts galvenais dalībnieks, kurš ir pilnvarots parakstīt piedāvājumu un citus dokumentus, rīkoties piegādātāju apvienības dalībnieku vārdā, parakstīt līgumu, un norādīts konts, uz kuru būs jāpārskaita visi ar līguma izpildi saistītie maksājumi. Vienošanās dokumentā jānorāda katra piegādātāju apvienības dalībnieka darbu veikšanas daļa procentos;

Ja Pretendents balstās uz citu personu saimnieciskajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Pretendents pierāda Pasūtītājam, piedāvājumam pievienojot attiecīgus dokumentus, ka viņa rīcībā būs nepieciešamie resursi.
	      Starp piegādātāju apvienības dalībniekiem noslēgta vienošanās, kas parakstīta tā, ka vienošanās ir juridiski saistoša visiem apvienības dalībniekiem. Vienošanās iekļauj šādu informāciju:
 1)Piegādātāju apvienības dibināšanas mērķis un vienošanās spēkā esamības termiņš;
 2)Katra apvienības dalībnieka paredzamā Iepirkuma līguma daļa, tiesības un pienākumi;
 3)Apliecinājums, ka visi personu apvienības dalībnieki, uz kuru saimnieciskajām un finansiālajām iespējām Pretendents balstās un kuri būs atbildīgi par Iepirkuma līguma izpildi, būs solidāri atbildīgi par Iepirkuma līguma izpildi gadījumā, ja tiks piešķirtas Iepirkuma līguma slēgšanas tiesības, norādot katra dalībnieka Iepirkuma līguma izpildes daļu;
 4)Informācija un rekvizīti par piegādātāju apvienības vadošo dalībnieku;
 5)Pilnvarojums dalībniekam vai personai, kura tiesīga rīkoties visu personas apvienības dalībnieku vārdā Iepirkumā.

	26.8. 
	Pretendents savā piedāvājumā norāda visus apakšuzņēmējus
	Nolikuma 6.pielikums.
Apakšuzņēmēji papildus iesniedz rakstisku apliecinājumu par gatavību piedalīties iepirkuma līguma izpildē.

	26.9. 
	


	Dokumentu, kas apliecina piedāvājuma parakstītāja personas pārstāvības tiesības (oriģināls vai normatīvajos aktos apliecināta kopija), izņemot, ja piedāvājumu paraksta persona, kurai pārstāvības tiesības reģistrētas Latvijas Republikas Uzņēmumu reģistrā

	26.10. 
	Finanšu piedāvājums, kas kalpos par pamatu piedāvājuma cenas noteikšanai un kā izmaksu tāme līguma summas noteikšanai
	Finanšu piedāvājums (Nolikuma 3.pielikums)

	26.11. 
	Pretendents ir tiesīgs iesniegt Eiropas vienoto iepirkuma procedūras dokumentu kā sākotnējo pierādījumu atbilstībai iepirkuma nolikumā noteiktajām pretendentu atlases prasībām. Eiropas vienotais iepirkuma procedūras dokuments ir pieejams aizpildīšanai EIS vietnē: http://espd.eis.gov.lv un, ja pretendents izvēlējies to iesniegt, tad šo dokumentu pretendents iesniedz par katru piegādātāju apvienības dalībnieku (arī par katru personālsabiedrības dalībnieku, ja pretendents ir personālsabiedrība), par katru personu, uz kuras iespējām pretendents balstās, lai apliecinātu, ka tā kvalifikācija atbilst Iepirkuma nolikumā noteiktajām prasībām un par tā norādīto apakšuzņēmēju, kura veicamo darbu vai sniedzamo pakalpojumu vērtība ir vismaz  10 000 euro  Aizpildot EVIPD veidlapu, obligāti jāaizpilda veidlapas II daļa “Informācija par ekonomikas dalībnieku”, III daļa “Izslēgšanas iemesli”, IV daļa “Atlases kritēriji”, VI daļa “Noslēguma apliecinājumi”. Piegādātāju apvienība par katru tās dalībnieku iesniedz atsevišķu EVIPD veidlapu.  Starptautisko un Latvijas Republikas nacionālo sankciju likumā noteiktie izslēgšanas noteikumi ir iekļauti valsts tiesību normās paredzētajos izslēgšanas iemeslos EVIPD sagataves III daļas „Izslēgšanas iemesli” D sadaļā. Pretendents var Pasūtītājam iesniegt EVIPD, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza. Pasūtītājam jebkurā iepirkuma procedūras stadijā ir tiesības prasīt, lai Pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām Pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
	Pretendents pēc izvēles var iesniegt Nolikuma 26.10.punktā noteikto dokumentu.



[bookmark: _heading=h.30j0zll]IV Piedāvājumu vērtēšana 
27. Iepirkuma komisija piedāvājumu vērtēšanu veic slēgtā sēdē saskaņā ar Nolikuma IV. nodaļā noteikto kārtību un Publisko iepirkumu likuma 41.panta noteikumiem šādā kārtībā:
27.1. finanšu piedāvājumu atbilstības pārbaude; 
27.2. zemākās piedāvātās cenas noteikšana atbilstoši piedāvājumu izvērtēšanas kritērijam;
27.3. piedāvājuma noformējuma pārbaude; 
27.4. Pretendenta kvalifikācijas atlases prasību pārbaude.
28. Piedāvājuma izvērtēšanas kritērijs: cena, kuru nosaka saskaņā ar Finanšu piedāvājuma tabulā norādīto piedāvājuma kopējo cenu (EUR bez PVN). Saskaņā ar Publisko iepirkumu likuma 51.panta ceturto daļu, Pasūtītājs piedāvājumu salīdzināšanai un izvērtēšanai izmantos tikai cenu, jo sagatavotā Tehniskā specifikācija ir detalizēta un citiem kritērijiem nav būtiskas nozīmes piedāvājuma izvēlē. Sagatavotā Tehniskā specifikācija nosaka vienādas iespējas visiem Pretendentiem un nerada nepamatotus ierobežojumus, vienlaikus Tehniskās specifikācijas funkcionālās prasības ir formulētas precīzi, lai Pretendents var konstatēt līguma priekšmetu, tādēļ citu piedāvājuma izvērtēšanas kritēriju piemērošanai nav būtiska nozīme.
29. Piedāvājumu vērtēšanas posmi:
29.1. Finanšu piedāvājumu atbilstības pārbaude – iepirkuma komisija vērtē, vai pretendentu finanšu piedāvājumi atbilst Nolikumā noteiktajām prasībām un veidlapām. Iepirkuma komisija pārbauda vai pretendentu finanšu piedāvājumos nav aritmētisku kļūdu. Ja iepirkuma komisija konstatē šādas kļūdas, tā tās izlabo. Par kļūdu labojumu un laboto piedāvājuma līgumcenu, iepirkuma komisija paziņo pretendentam, kura pieļautās kļūdas ir labotas. Vērtējot piedāvājumu, iepirkuma komisija ņem vērā iepirkuma komisijas veikto aritmētisko kļūdu labojumu. Ja Komisija konstatē, ka Pretendenta iesniegtais finanšu piedāvājums ir neskaidrs vai tajā ir acīmredzamas pārrakstīšanās kļūdas, Komisija ir tiesīga pieprasīt Pretendentam noteiktā termiņā izskaidrot vai precizēt finanšu piedāvājumā ietverto informāciju, nemainot piedāvājuma būtību un cenu.
29.2. Zemākās piedāvātās cenas noteikšana atbilstoši piedāvājumu izvērtēšanas kritērijam – komisija ir tiesīga turpmākos piedāvājuma vērtēšanas posmus veikt tikai tam Pretendentam, kura piedāvātā cena ir viszemākā, atbilstoši piedāvājumu izvērtēšanas kritērijam. Vērtējot piedāvājumus, komisija fiksē piedāvājuma kopējo summu euro (EUR) bez pievienotās vērtības nodokļa (PVN) par visu apjomu.
29.3. Piedāvājuma noformējuma pārbaude – iepirkuma komisija vērtē piedāvājuma ar viszemāko cenu atbilstību Nolikumā noteiktajām piedāvājuma noformēšanas prasībām. Ja piedāvājums neatbilst kādai no piedāvājuma noformēšanas prasībām, iepirkuma komisija var lemt par attiecīgā piedāvājuma tālāku izskatīšanu.
29.4. Pretendenta kvalifikācijas atlases prasību pārbaude – iepirkuma komisija vērtē pretendenta, kura piedāvātā cena ir viszemākā, atbilstību Nolikuma IV nodaļā noteiktajām pretendentu kvalifikācijas atlases prasībām. Ja Komisija konstatē, ka Pretendenta iesniegtā informācija ir nepilnīga vai neskaidra, Komisija ir tiesīga pieprasīt Pretendentam iesniegt paskaidrojumus vai papildinošus dokumentus, ievērojot Publisko iepirkumu likuma 41. panta noteikumus.
29.5. Nepamatoti lēta piedāvājuma pārbaude:
29.5.1. Komisija izvērtē, vai tā Pretendenta, kuram atbilstoši Nolikuma 13. punktā noteiktajam piedāvājumu izvēles kritērijam, būtu piešķiramas iepirkuma līguma slēgšanas tiesības, piedāvājums nav nepamatoti lēts – par norādīto cenu nav iespējams izpildīt iepirkuma līguma noteikumus.
29.5.2. Ja Komisijai rodas šaubas, ka konkrētais Pretendenta piedāvājums ir nepamatoti lēts, Komisija pieprasa skaidrojumu par piedāvāto cenu un izmaksām.
29.5.3. Komisija, konsultējoties ar Pretendentu, izvērtē tā sniegtos skaidrojumus. Komisijai ir tiesības prasīt, lai Pretendents iesniedz izdrukas no Valsts ieņēmumu dienesta elektroniskās deklarēšanas sistēmas par Pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās. Informāciju attiecībā uz Latvijā reģistrētu vai pastāvīgi dzīvojošu personu par tās darbinieku vidējām stundas tarifa likmēm profesiju grupās Pasūtītājs, kā arī piegādātājs par sevi Ministru kabineta noteiktajā kārtībā iegūst no Valsts ieņēmumu dienesta, izmantojot Ministru kabineta noteikto informācijas sistēmu. Pasūtītājs minēto informāciju no Valsts ieņēmumu dienesta ir tiesīgs saņemt, neprasot Pretendenta un tā piedāvājumā norādīto apakšuzņēmēju piekrišanu.
29.5.4. Komisija noraida Pretendenta piedāvājumu kā nepamatoti lētu, ja sniegtie skaidrojumi nepamato Pretendenta piedāvāto zemo cenas vai izmaksu līmeni vai ja cenā vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu.
29.5.5. Ja Komisija konstatē, ka Pretendenta piedāvājums ir nepamatoti lēts tāpēc, ka Pretendents saņēmis komercdarbības atbalstu, piedāvājumu pēc konsultācijām ar Pretendentu var noraidīt, tikai pamatojoties uz to, ka Pretendents nevar Komisijas noteiktā saprātīgā termiņā pierādīt, ka saņemtais komercdarbības atbalsts ir saderīgs ar iekšējo tirgu atbilstoši Līguma par Eiropas Savienības darbību 107.pantam. Ja Komisija noraida piedāvājumu šā iemesla dēļ, tā informē Eiropas Komisiju un Iepirkumu uzraudzības biroju par piedāvājuma noraidīšanu vai noraidīšanas iemeslu.
29.6. Ja izvērtētā Pretendenta iesniegtais Finanšu piedāvājums, kvalifikācijas un atlases dokumenti atbilst visām iepirkumā noteiktajām prasībām, tad Komisija nevērtē pārējo Pretendentu iesniegtos piedāvājumus. 
30. Pretendentam, kā arī Pretendenta norādītajai personai uz kuras iespējām Pretendents balstās, atbilstoši Nolikumā noteiktajām prasībām un piedāvājuma izvēles kritērijam, kuram būtu piešķiramas Līguma slēgšanas tiesības, Pasūtītājs veic pārbaudi, vai uz to nav attiecināmi Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktajiem Pretendentu izslēgšanas iemesli un Starptautisko un Latvijas Republikas nacionālu sankciju likuma 11. pantā 1 noteiktie Pretendentu izslēgšanas nosacījumi. Pārbaude tiek veikta atbilstoši Publisko iepirkumu likuma 42. pantā noteiktajai kārtībai un attiecībā uz sankciju piemērošanas neesamību- valsts uzturētajās publiski pieejamās datubāzēs.
31. Ja neviens no iesniegtajiem piedāvājumiem netiks atzīts par atbilstošu Nolikuma prasībām, Komisijai ir tiesības uzvarētāju nepaziņot un pieņemt lēmumu par jauna iepirkuma organizēšanu.
32. Piedāvājumu atvēršanu, vērtēšanu un lēmuma pieņemšanu iepirkuma komisija veic slēgtās sēdēs. Protokoli, kas atspoguļo iepirkuma norisi, iepirkuma dokumenti, izņemot piedāvājumus un pieteikumus, ir vispārpieejama informācija.
33. Pasūtītājs nodrošina dokumentu izsniegšanu triju darbdienu laikā pēc attiecīga pieprasījuma saņemšanas dienas. Pasūtītājs neizsniedz protokolus, izņemot piedāvājumu atvēršanas sanāksmes protokolu, kamēr notiek pieteikumu vai piedāvājumu vērtēšana.

[bookmark: _heading=h.1fob9te]V Uzvarētāja noteikšana un iepirkuma līgums
34. Komisija par uzvarētāju iepirkumā, ar tiesībām slēgt Līgumu, atzīst Pretendentu, kurš izraudzīts atbilstoši Nolikumā noteiktajām prasībām, ir iesniedzis visām Nolikumā izvirzītajām prasībām atbilstošu piedāvājumu saskaņā ar Nolikuma 13.punktā noteikto piedāvājumu izvērtēšanas kritēriju, un nav izslēdzams no dalības iepirkumā saskaņā ar Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktajiem Pretendentu izslēgšanas iemesliem un Starptautisko un Latvijas Republikas nacionālu sankciju likuma 11.1 pantu.
35. Visi Pretendenti tiek rakstveidā informēti par iepirkuma rezultātiem 3 (trīs) darba dienu laikā pēc lēmuma pieņemšanas slēgt Līgumu vai pārtraukt iepirkumu neizvēloties nevienu piedāvājumu.
36. Pasūtītājs slēdz Līgumu ar Komisijas izraudzīto Pretendentu, pamatojoties uz Pretendenta piedāvājumu un saskaņā ar šo Nolikumu.

VI Komisijas tiesības un pienākumi
37. Komisijas tiesības:
37.1. Pieprasīt no Pretendentiem precizētu informāciju par savu piedāvājumu, nosakot, ka informācija jāiesniedz 3 (trīs) darba dienu laikā vai citā Komisijas noteiktā termiņā no pieprasījuma dienas;
37.2. Pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams piedāvājumu atbilstības pārbaudei, Pretendentu atlasei, piedāvājumu vērtēšanai un salīdzināšanai, kā arī lūgt, lai Pretendents vai kompetenta institūcija papildina vai izskaidro sertifikātus un dokumentus, kas iesniegti Komisijai;
37.3. Normatīvajos aktos noteiktajā kārtībā labot Pretendentu Finanšu piedāvājumos konstatētās aritmētiskās kļūdas, informējot par to Pretendentus;
37.4. Darbā pieaicināt atbilstoša profila speciālistu – ekspertu piedāvājumu noformējuma pārbaudei, Pretendentu atlasei, piedāvājumu atbilstības pārbaudei, kā arī piedāvājumu vērtēšanai un salīdzināšanai;
37.5. Pieņemt lēmumu slēgt Līgumu;
37.6. Neizvērtēt iepirkumam iesniegtos Pretendentu piedāvājumus, ja tie neatbilst Nolikumā izvirzītajām prasībām;
37.7. Jebkurā brīdī pārtraukt iepirkumu, ja tam ir objektīvs pamatojums (piemēram, finanšu nepietiekamība, u.c.).
38. Komisijas pienākumi:
38.1. Nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem;
38.2. Vērtēt Pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un šo Nolikumu, izvēlēties piedāvājumu, vai pieņemt lēmumu par iepirkuma izbeigšanu, neizvēloties nevienu piedāvājumu;
38.3. 3 (trīs) darba dienu laikā pēc lēmumu pieņemšanas rakstiski informēt visus Pretendentus par iepirkumā pieņemto lēmumu;
38.4. Citi pienākumi un tiesības, kas izriet no Nolikuma un spēkā esošajiem normatīvajiem aktiem.

VII Pretendenta tiesības un pienākumi 
39. Pretendenta tiesības:
39.1. Iepazīties ar Nolikumu un pielikumā pievienotajiem dokumentiem;
39.2. Laikus pieprasīt papildu informāciju par iepirkuma nolikumā iekļautajām prasībām, papildus informāciju Pasūtītājs sniedz 5 (piecu) darba dienu laikā no pieprasījuma vai jautājuma saņemšanas dienas, bet ne vēlāk kā 6 (sešas) dienas pirms piedāvājumu iesniegšanas termiņa beigām. Ja pretendents neievēro šo termiņu un jautājums Pasūtītāja ieskatā ir nebūtisks, tad Pasūtītājs uz šo Pretendenta iesniegto jautājumu ir tiesīgs nesniegt atbildi;
39.3. Līdz piedāvājumu iesniegšanas termiņa beigām grozīt, atsaukt vai mainīt savu iesniegto piedāvājumu;
39.4. Pārsūdzēt Komisijas pieņemto lēmumu Publisko iepirkumu likuma noteiktajā kārtībā.
40. Pretendenta pienākumi:
40.1. Rūpīgi iepazīties ar Nolikumā minētajiem nosacījumiem, sagatavot piedāvājumu atbilstoši Nolikuma prasībām;
40.2. Patstāvīgi sekot Pasūtītāja profilā šī iepirkuma sadaļā e-konkursu apakšsistēmas vietnē: https://www.eis.gov.lv/EKEIS/Supplier/Organizer/11620 publicētajai informācijai par papildus informāciju vai precizējumiem Nolikumā un ietvert publicēto informāciju piedāvājumā;
40.3. Sniegt patiesu informāciju par savu kvalifikāciju;
40.4. Ne vēlāk kā 3 (triju) darba dienu laikā vai citā Komisijas noteiktā termiņā pēc Komisijas pieprasījuma saņemšanas dienas rakstveidā sniegt atbildes uz Komisijas pieprasījumu par papildu informāciju, kas nepieciešama piedāvājumu noformējuma pārbaudei, Pretendentu atlasei, piedāvājumu atbilstības pārbaudei, salīdzināšanai un vērtēšanai;
40.5. Segt visas izmaksas, kas saistītas ar piedāvājuma sagatavošanu un iesniegšanu;
40.6. [bookmark: _heading=h.3znysh7]Negrozīt savu piedāvājumu pēc piedāvājumu iesniegšanas termiņa beigām.

Nolikumam pievienoti šādi pielikumi:
1. pielikums Tehniskā specifikācija, būvdarbu izvērstā tāme.
2. pielikums Pieteikums dalībai atklātā konkursā.
3. pielikums Finanšu piedāvājums.
4. Apliecinājums par neatkarīgi izstrādātu piedāvājumu.
5. pielikums Pretendenta pieredzes apraksts.
6. pielikums Apakšuzņēmējiem nododamo darbu saraksts.
7. pielikums Līguma projekts.

[bookmark: _heading=h.tyjcwt]Iepirkuma komisijas priekšsēdētājs		J.Markovs
Nolikuma 1. pielikums
iepirkuma id. Nr. COC 2026/2
TEHNISKĀ SPECIFIKĀCIJA 
Iepirkumam ”Jumta seguma atjaunošana Cēsu sporta komplekss, Piebalgas ielā 18, Cēsīs, Cēsu novadā”
 EIS e-konkursu apakšsistēmā Pasūtītāja pircēja profilā (https://www.eis.gov.lv/EKEIS/Supplier/Organizer/16744) pie esošajiem iepirkuma procedūras dokumentiem elektroniski pieejama Būvdarbu izmaksu tāmes forma (viens atsevišķs Excel fails).
Tehniskā specifikācija izstrādāta 03.07.2026.
1. Būvdarbiem ir jābūt izpildītiem saskaņā ar prasībām, kuras izvirza:
1) Ministru kabineta 19.08.2014. noteikumi Nr.500 “Vispārīgie būvnoteikumi”.
2) Ministru kabineta 02.09.2014. noteikumi Nr.529 “Ēku būvnoteikumi”.
3) Ministru kabineta 30.06.2015. noteikumi Nr. 331 “Noteikumi par Latvijas būvnormatīvu LBN 208-15 “Publiskas būves””.
4) Ministru kabineta 19.08.2014. noteikumi Nr. 502 ”Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”.
[bookmark: _Hlk233961952]2. Ja Pretendenta piedāvātā kopējā cena pārsniegs Pasūtītāja finanšu iespējas, tad Pasūtītājs ir tiesīgs samazināt darbu apjomus, bet ne vairāk kā 20% apjomā no kopējā būvdarbu apjoma, saglabājot Pretendenta piedāvātās vienību cenas.
3. Pretendentam jāievērtē visi izdevumi papildus darbiem un palīgdarbiem bez kuriem nebūtu iespējama galveno remontdarbu tehnoloģiski pareiza un spēkā esošajiem normatīviem atbilstoša veikšana pilnā apjomā. “Būvdarbu izmaksu tāme” minēto darbu cenai pilnībā jāietver visu materiālu piegāde un sagatavošana, visa veida darba izmaksas, iekārtas, instrumenti, visas nepieciešamās kvalitātes kontroles pārbaudes, darba spēks un neparedzētie darbi uzdevuma pabeigšanai, iekļaujami piedāvātajā līgumcenā. Nekāda apmaksa atsevišķi vai tieši par transportēšanu vai kādu citu darba daļu netiks veikta.
4. Būvdarbu izmaksu tāmes saraksts jālasa ņemot vērā Tehniskās specifkācijas visas prasības. 
5. Pretendentam jābūt pārliecinātam, ka viņš pilnīgi un pēc būtības ir izpratis dokumentu saturu un viņa piedāvājums nodrošina kvalitatīvu darbu izpildi.
6. Sastādot piedāvājumu, Pretendentam jāizvērtē visi riski, kas saistīti ar līguma izpildes termiņu.
7. Sagatavojot piedāvājumu, Pretendentam jāparedz būvgružu transportēšana un deponēšana uz Pretendenta izvēlētu vietu, nepieciešamības gadījumā noslēgt līgumu ar atkritumu apsaimniekošanas uzņēmumu. Noslēgtā līguma kopija iepirkuma uzvarētājam būs jāiesniedz Pasūtītājam.
8. “Būvdarbu izmaksu tāme” norādīto materiālu nomaiņa iespējama ar citiem ekvivalentiem materiāliem un izstrādājumiem, kuru kvalitatīvie rādītāji ir tādi paši vai labāki.
9. Būvmateriāliem jāatbilst likuma „Par atbilstības novērtēšanu” un Būvniecības likuma prasībām un kvalitātes normām.
10. Pretendenta pienākums ir patstāvīgi sekot līdzi piegādāto materiālu un veikto darbu kvalitātei.
11. Pirms jebkura materiāla iebūves, materiāls ir jāsaskaņo ar Pasūtītāja pilnvaroto pārstāvi-būvuzraugu, sastādot materiālu saskaņošanas aktu. Saskaņojums materiālam neatbrīvo Pretendentu no atbildības, ja pārbaudes procesā tiek konstatēta neatbilstība.
12. Pretendents veic no jauna ierīkoto elektroietaišu pretestības un sazemējuma mērījumus. Mērījumus jānoformē ar aktu un jāiesniedz pasūtītājam.
13. Jebkura būvdarbu rezultātā radusies neprecizitāte vai objektam nodarīti bojājumi, Pretendentam jānovērš par saviem līdzekļiem.
14. Pirms būvdarbu uzsākšanas ar Pasūtītāju jāsaskaņo būvmateriālu piegādes ceļi.
15. Jebkādi piebraucamo ceļu, būvobjektam pieguļošo teritoriju, būvju, inženiertīklu, trešo personu ēku un cita īpašuma bojājumi būvuzņēmējam jānovērš par saviem līdzekļiem un nekavējoties.
16. Pretendents organizē un veic darbus tā, lai pilnībā tiktu ievērotas darba drošības tehnikas, ugunsdrošības, vides aizsardzības un Pasūtītāja darba kārtības noteikumu prasības. Pretendents iesniedz darbu organizācijas plānu, t.sk. plānu kā tiks nodrošināta ēkas aizsardzība pret applūšanu (lietus gadījumā) fāzē, kad vecais segums ir demontēts, bet jaunais vēl nav uzklāts.
17. Par ugunsdrošības prasību ievērošanu būvobjektā un remontdarbu izpildes gaitā atbild Pretendents. Pretendenta pienākums ir ievērot Ugunsdrošības noteikumos minētās prasības.
18. Pretendentam objektā darbi jāveic atbilstoši darbu izpildes kalendāram grafikam. Darba izpildes gala termiņš var tikt pagarināts, ja darbu izpildīšanas procesā Pretendentam ir radušies fiziski šķēršļi vai apstākļi, kurus tas, kā pieredzējis un kvalificēts būvuzņēmējs iepriekš nevarēja paredzēt, tad Pretendentam ir tiesības, vispirms saskaņot ar Pasūtītāju iepriekš minēto šķēršļu likvidēšanas metodi un izmaksas, lai saņemtu darbu izpildes termiņa pagarinājumu, kas atbilst šo fizisko šķēršļu vai apstākļu darbības ilgumam. Tie ir jebkādu darbu pārtraukšana, kas rodās Pasūtītāja saistību nepildīšanas rezultātā vai pēc Pasūtītāja norādījuma, papildus darbu rašanos, būvdarbiem nelabvēlīgu klimatisko apstākļu rašanās, kā arī valsts institūciju vai pašvaldības iestāžu aizlieguma, darbu apturēšanas uz laiku.
19. Līguma izpildes laiks: 2 (divi) mēneši no līguma noslēgšanas brīža līdz būvdarbu pieņemšanas-nodošanas akta parakstīšanai.
20. Būvdarbu kvalitātes garantijas termiņš ir 5 (pieci) gadi no Objekta nodošanas ekspluatācijā.
21. Garantijas perioda laikā Pretendents veic viņa vainas dēļ radušos slēpto defektu novēršanu par saviem līdzekļiem vai atlīdzina Pasūtītājam to novēršanas vērtību.
22.Būvdarbu izvērstā tāme:

	Nr.p.k.
	Kods
	Darba nosaukums
	Mērvienība
	Daudzums

	
	
	
	
	
	

	 
	 
	Būvlaukuma nodrošinājums
	 
	 
	

	1
	03-00000
	Būvtāfele - informatīvais stends (Izmērs: 1,27 m x 2,50 m; materiāls: PVC banneris 450 g/m2)
	gb.
	1
	

	2
	03-00000
	Pagaidu nožogojuma 3500 x 2000 izbūve, nojaukšana un īre (2  mēn.)
	t.m.
	200
	

	3
	03-00000
	Konteinera tipa strādājošo sadzīves mājas noma un uzstādīšana (VAGONS STRĀDNIEKU RESPO 1200F411T222-EK vai ekvivalents) 2mēn.
	gb.
	1
	

	4
	03-00000
	Konteinera tipa noliktavas noma un uzstādīšana (CONTAINEX STORAGE CONTAINER10' vai ekvivalents) (2 mēn.)
	gb.
	1
	

	5
	03-00000
	Pārvietojamās tualetes uzstādīšana un aizvešana, ieskaitot ikmēneša apkalpošanu  1 x 1 nedēļās (2mēn.)
	gb.
	1
	

	6
	03-00000
	Pagaidu elektroapgādes pieslēgšanas un uzskaites ierīkošana un maksa par elektrības izmantošanu (2 mēn.)
	kpl.
	1
	

	7
	03-00000
	Ugunsdzēsības stenda uzstādīšana objektā
	gb
	1
	

	8
	03-00000
	Drošības zīmes montāža un uzturēšana visu būvdarbu laiku (3 mēn.)
	obj.
	1
	


 
	 
	 
	Esošā jumta seguma J-01  renovācija ar papildus vates slāni un hidroizolāciju
	 
	 

	1
	02-00000
	Jumta seguma demontāža
	m2
	863,00

	2
	02-00000
	Būvgružiu utilizācija (demontēts jumta segums 2 kārtas)
	tn
	6,47

	3
	13-00000
	Bojātās vates demontāža, jaunās vates lokšņu montāža (Paredzēts 10% no jumta platības)
	m2
	86,30

	4
	02-00000
	Būvgružiu utilizācija (bojāta jumta vate)
	m3
	2,59

	5
	02-00000
	Saudzīga skārda parapetu detaļu (platums 380-460mm) demontāža
	tm
	146,00

	6
	09-00000
	Skārda parapetu detaļu mazgāšana ar augstspiediena iekārtu (Kärcher)
	tm
	146,00

	7
	09-00000
	Skārda parapeta montāža pēc jumta remonta darbiem
	tm
	146,00

	8
	02-00000
	Saudzīga skārda lāseņu demontāža
	tm
	138,00

	9
	09-00000
	Skārda lāseņu montāža pēc jumta remonta darbiem un savienouma ar sienu hermetizācija
	tm
	138,00

	10
	09-00000
	Jumta siltumizolācija - akmensvate  Paroc ROB 80, λu = 0.038 W/mK, b=30mm. ieskaitot stiprinājumus
	m²
	863,00

	11
	09-00000
	Uzkausēts ruļļu jumta segums apakšklājs Nexler Apakšklājs S40 Premium PYE Polie.+stiklšķ.   4mm  vai ekvivalents, plakano jumtu segums, ieskaitot stiprinājumus
	m2
	863,00

	12
	09-00000
	Uzkausēts ruļļu jumta segums  Nexler Virsklājs Premium PYE PV250 S53H Polieters , 5.3mm  Speed profile vai ekvivalents, plakano jumtu segums, ieskaitot stiprinājumus
	m2
	863,00

	13
	09-00000
	Piekļuves pie vertikālajām virsmām izveide, vates piegriešana 45° leņķī, montāža un jumta seguma kausēšana.
	tm
	284,00

	14
	09-00000
	Esošo jumta vēdināšanas aeratoru demontāža, mazgāšana un  montāža pēc būvdarbu pabeigšanas
	gb
	9,00

	15
	09-00000
	Jaunu jumta ventilācijas difuzoru montāža (Jumta aerators VILPE® ALIPAI-160, D-160mm, H-509mm, melns vai ekvivalents)
	gb
	6,00

	16
	09-00000
	Esošās iekšējās notekas (plakanajam un lēzenajam bitumena jumtam)  demontāža, montāža pēc būvdarbu pabeigšanas
	gb
	12,00

	17
	09-00000
	Esošo ventilācijas izvadu d-110-150mm apkausēšana un hermetizācija, kā arī pieslēgumu izveide atbilstoši ražotāja norādījumiem
	gb
	6,00

	18
	09-00000
	Esošā ventilācijas skārda korpusa apkausēšana un hermetizācija, kā arī pieslēgumu izveide atbilstoši ražotāja norādījumiem. Skārda lāseņa montāža pa perimetru, hermetizācija
	gb
	3,00

	19
	09-00000
	Esošā jumta lūkas korpusa apkausēšana un hermetizācija, kā arī pieslēgumu izveide atbilstoši ražotāja norādījumiem. Skārda lāseņa montāža pa perimetru, hermetizācija. Pieslēguma vietās zem jumta seguma vates lokšņu montāža 
	gb
	1,00

	20
	22-00000
	Esošās zibensaizsardzības sistēmas atvienošana, saudzīga demontāža, atpakaļuzstādīšana pēc būvdarbu pabeigšanas un pārbaude. Iesniegt sertificēta elektriķa atzinumu un mērījumus
	obj
	1,00


 
	PIEZĪMES:
	
	
	

	!!!
	Saskaņā ar LBN 501-17 "Būvizmaksu noteikšanas kārtība" lokālo tāmju formā, darba devēja sociālo nodokli (23,59%) 

	
	 un transporta izdevumus (%) iekļauj vienības izmaksās, neuzrāda atsevišķi

	!!!
	

	 
	Visu darbu veidi un materiālu daudzumi ir noteikti teorētiski. Jumta platības dotas plakņu projekcijās, bez koeficientiem, defekti – atbilstoši vizuālai apsekošanai bez platības rezervēm. Materiālu pārlaidumi jāierēķina materiāla vienības izmaksās.

	!!!
	Būvuzņēmējam ir jāievērtē darbu daudzumos minēto darbu veikšanai nepieciešamie materiāli un papilddarbi, kas nav 

	 
	minēti šajā sarakstā, bet bez kuriem nav iespējama galveno būvdarbu tehnoloģiski pareiza izpilde pēc spēkā 

	 
	esošajiem normatīviem. 
	
	

	!!!
	Materiālu apjomi, kuri iebūvējot ir norādīti m3 , sastādīti ievērojot materiālu sablīvēšanos koeficientu būvniecības laikā 

	 
	( apjoms uzrādīts materiāla sablīvētā veidā)
	
	

	!!!
	Būvuzņēmējam ir jāapseko objekts uz vietas . Gadījumā, kad nav skaidri saprotama  kāda darba veida 

	 
	vai materiāla nepieciešamā informācija, obligāti sazināties ar Pasūtītāju

	!!!
	Visus nepieciešamos materiālus un izstrādājumus iebūvēt atbilstoši konkrētā ražotāja instrukcijām un noteikumiem

	!!!
	Konstrukciju elementu komplektācija atbilstoši izgatavotāju firmu instrukcijām

	!!!
	Saskaņojot ar Pasūtītāju, iespējams izmantot citu firmu ekvivalentus materiālus


 


Nolikuma 2. pielikums
iepirkuma id. Nr. COC 2026/2

PIETEIKUMS
Iepirkumam “Jumta seguma atjaunošana Cēsu sporta komplekss, Piebalgas ielā 18, Cēsīs, Cēsu novadā”  identifikācijas Nr. COC 2026/2

PRETENDENTS,_________________________________________________________ (nosaukums)
____________________________, 
         (Vienotais reģ. Nr.)
_______________________________________________________________________,
(juridiskā adrese)
kuru pārstāv_________________________________________________________________,
(pārstāvja/pilnvarotās personas amats un vārds un uzvārds, pilnvarojuma pamats)
ar šī pieteikuma iesniegšanu:
piesakās piedalīties iepirkumā “Jumta seguma atjaunošana Cēsu sporta komplekss, Piebalgas ielā 18, Cēsīs, Cēsu novadā”  identifikācijas Nr. COC 2026/2, saskaņā ar iepirkuma Tehniskās specifikācijas noteikumiem un Finanšu piedāvājumu:
	Iepirkuma priekšmets
	Līguma cena EURbez PVN (summa ar cipariem un vārdiem)

	“Jumta seguma atjaunošana Cēsu sporta komplekss, Piebalgas ielā 18, Cēsīs, Cēsu novadā”  identifikācijas Nr. COC 2026/2
	



1) [bookmark: _heading=h.3dy6vkm]apliecina, ka ir iepazinies ar iepirkuma “Jumta seguma atjaunošana Cēsu sporta komplekss, Piebalgas ielā 18, Cēsīs, Cēsu novadā”  identifikācijas Nr. COC 2026/2  noteikumiem, Tehnisko specifikāciju un piekrīt šajos dokumentos izvirzītajām prasībām, un tam šajā sakarā nav nekādu pretenziju; 
2) apņemas ievērot iepirkuma “Jumta seguma atjaunošana Cēsu sporta komplekss, Piebalgas ielā 18, Cēsīs, Cēsu novadā”  identifikācijas Nr. COC 2026/2 noteikumu prasības;
3) apliecina, ka ir sniegta patiesa informācija savas kvalifikācijas novērtēšanai;
4) apliecina, ka līguma izpildē netiks izmantotas Krievijas un Baltkrievijas izcelsmes preces un pakalpojumi.

VISPĀRĒJA INFORMĀCIJA PAR PRETENDENTU
	1.
	Pretendenta nosaukums:

	2.
	Vienotais reģistrācijas Nr.

	3.
	Adrese (juridiskā adrese un biroja adrese):

	4.
	Kontaktpersona (amats, vārds, uzvārds):

	5.
	Tālruņa Nr.:

	6.
	Faksa Nr.:

	7. 
	E - pasts:

	8.
	Finanšu rekvizīti:

	Bankas nosaukums:
	

	Bankas kods:
	

	Konta numurs:
	


Informācija, kas pēc Pretendenta domām ir uzskatāma par ierobežotas pieejamības informāciju atrodas Pretendenta piedāvājuma ________ Datnē.

Paraksta pretendenta vadītājs vai vadītāja pilnvarota persona:
	Vārds, uzvārds, ieņemamais amats
	

	Paraksts
	

	Vieta, datums

Nolikuma 3. pielikums
[bookmark: _heading=h.azt3ru2cymcg]iepirkuma id. Nr. COC 2026/2

FINANŠU PIEDĀVĀJUMS 
Iepirkumam “Jumta seguma atjaunošana Cēsu sporta komplekss, Piebalgas ielā 18, Cēsīs, Cēsu novadā”  identifikācijas Nr. COC 2026/2

Mēs piedāvājam veikt iepirkumā “Jumta seguma atjaunošana Cēsu sporta komplekss, Piebalgas ielā 18, Cēsīs, Cēsu novadā”  identifikācijas Nr. COC 2026/2, minētos darbus, saskaņā ar iepirkuma nolikumu un tā pielikumiem.
Kopējais Finanšu piedāvājums
	
Iepirkuma priekšmets
	Līgumcena kopā, bez PVN EUR

	“Jumta seguma atjaunošana Cēsu sporta komplekss, Piebalgas ielā 18, Cēsīs, Cēsu novadā”  identifikācijas Nr. COC 2026/2
	



Līgumcenā ir iekļautas visas iespējamās izmaksas, kas saistītas ar Darbu veikšanu (nodokļiem, izņemot pievienotās vērtības nodokli, nodevām, darbinieku algām, nepieciešamo atļauju saņemšanu, būvgružu aizvākšanu u.c.), tai skaitā iespējamie sadārdzinājumi un visi riski.
[bookmark: _heading=h.t359a4idp33o][bookmark: _heading=h.oj1g40atrnxy]Pretendents finanšu piedāvājumam pievieno būvniecības izmaksu tāmi. Tāmes forma pieejama Pasūtītāja pircēja profilā (https://www.eis.gov.lv/EKEIS/Supplier/Organizer/16744).
Apliecinām, ka, iesniedzot piedāvājumu, esam iepazinušies ar visiem apstākļiem, kas varētu ietekmēt līguma summu un piedāvāto darbu izpildi. Līdz ar to garantējam, ka gadījumā, ja mums tiks piešķirtas līguma slēgšanas tiesības, līgumsaistības apņemamies pildīt atbilstoši mūsu piedāvājumam.

Apliecinām, ka mums ir nepieciešamās speciālās atļaujas un sertifikāti iepirkuma nolikumā minētā darba veikšanai.

Šim piedāvājumam un jūsu rakstiskai piekrišanai tam, ir jāveido starp mums saistoši līgumi, ar kuru projektiem esam iepazinušies un piekrītam.

Paraksta pretendenta vadītājs vai vadītāja pilnvarota persona:
	Vārds, uzvārds, ieņemamais amats
	

	Paraksts
	

	Vieta, datums
	





Nolikuma 4. pielikums
iepirkuma id. Nr. COC 2026/2

APLIECINĀJUMS PAR NEATKARĪGI IZSTRĀDĀTU PIEDĀVĀJUMU

Iepirkumam “Jumta seguma atjaunošana Cēsu sporta komplekss, Piebalgas ielā 18, Cēsīs, Cēsu novadā”  identifikācijas Nr. COC 2026/2


Pretendents ______________________________________
Reģ. Nr. _________________________________________

Ar šo, sniedzot izsmeļošu un patiesu informāciju attiecībā uz atklātu konkursu “Jumta seguma atjaunošana Cēsu sporta komplekss, Piebalgas ielā 18, Cēsīs, Cēsu novadā”  identifikācijas Nr. COC 2026/2, apliecinu, ka:
1. Pretendents ir iepazinies un piekrīt šī apliecinājuma saturam.
2. Pretendents apzinās savu pienākumu šajā apliecinājumā norādīt pilnīgu, izsmeļošu un patiesu informāciju.
3. Pretendents ir pilnvarojis katru personu, kuras paraksts atrodas uz iepirkuma piedāvājuma, parakstīt šo apliecinājumu pretendenta vārdā.
4. Pretendents informē, ka (pēc vajadzības, atzīmējiet ar vienu no turpmāk minētajiem):
4.1. ir iesniedzis piedāvājumu neatkarīgi no konkurentiem8 un bez konsultācijām, līgumiem vai vienošanām, vai cita veida saziņas ar konkurentiem;
4.2. tam ir bijušas konsultācijas, līgumi, vienošanās vai cita veida saziņa ar vienu vai vairākiem konkurentiem saistībā ar šo iepirkumu, un tādēļ pretendents šī apliecinājuma Pielikumā atklāj izsmeļošu un patiesu informāciju par to, ieskaitot konkurentu nosaukumus un šādas saziņas mērķi, raksturu un saturu.
5. Pretendentam, izņemot gadījumu, kad pretendents šādu saziņu ir paziņojis saskaņā ar šī apliecinājuma 4.2. apakšpunktu, ne ar vienu konkurentu nav bijusi saziņa attiecībā uz:
5.1. cenām;
5.2. cenas aprēķināšanas metodēm, faktoriem (apstākļiem) vai formulām;
5.3. nodomu vai lēmumu piedalīties vai nepiedalīties iepirkumā (iesniegt vai neiesniegt
piedāvājumu); vai
5.4. tādu piedāvājuma iesniegšanu, kas neatbilst iepirkuma prasībām;
5.5. kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums.
6. Pretendents nav apzināti, tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas, vai arī tas ir īpaši atklāts saskaņā šī apliecinājuma ar 4.2. apakšpunktu.
7. Pretendents apzinās, ka Konkurences likumā noteikta atbildība par aizliegtām vienošanām, paredzot naudas sodu līdz 10% apmēram no pārkāpēja pēdējā finanšu gada neto apgrozījuma, un Publisko iepirkumu likums paredz uz 36 mēnešiem izslēgt pretendentu no dalības iepirkuma procedūrā. Izņēmums ir gadījumi, kad kompetentā konkurences iestāde, konstatējot konkurences tiesību pārkāpumu, ir atbrīvojusi pretendentu, kurš iecietības programmas ietvaros ir sadarbojies ar to, no naudas soda vai naudas sodu samazinājusi.
Paraksta pretendenta vadītājs vai vadītāja pilnvarota persona:
	Vārds, uzvārds, ieņemamais amats
	

	Paraksts
	

	Vieta, datums
	


Nolikuma 5. pielikums
iepirkuma id. Nr. COC 2026/2
INFORMĀCIJA PAR PRETENDENTA PIEREDZI

Iepirkumam “Jumta seguma atjaunošana Cēsu sporta komplekss, Piebalgas ielā 18, Cēsīs, Cēsu novadā”  identifikācijas Nr. COC 2026/2

	Nr.
	Pasūtītājs
(nosaukums,
reģistrācijas
numurs,
adrese,
kontaktpersona
un tālrunis)

	Objekta nosaukums un
veikto būvdarbu
raksturojums (jānorāda
objekta adrese, veids,
kas pierāda atbilstību
Nolikumā izvirzītajām
prasībām)

	Ēkas jumta
izbūves,
pārbūves
un/vai
atjaunošanas
platība m2
	Līguma izpildes laiks
(no - līdz)
	Līguma
summa
EUR bez
PVN
	Datums, kad
objekts
nodots
ekspluatācijā/darbu pabeigšanas datums

	1.
	
	
	
	
	
	

	2.
	
	
	
	
	
	




Paraksta pretendenta vadītājs vai vadītāja pilnvarota persona:
	Vārds, uzvārds, ieņemamais amats
	

	Paraksts
	

	Vieta, datums
	




Nolikuma 6. pielikums
iepirkuma id. Nr. COC 2026/2
[bookmark: _heading=h.1t3h5sf]
APAKŠUZŅĒMĒJIEM NODODAMO DARBU SARAKSTS

Iepirkumam “Jumta seguma atjaunošana Cēsu sporta komplekss, Piebalgas ielā 18, Cēsīs, Cēsu novadā”  identifikācijas Nr. COC 2026/2




	Pasūtītājs:
	

	Pretendents:
	

	Iepirkuma nosaukums un ID Nr.
	



	Apakšuzņēmēja nosaukums, reģistrācijas numurs, adrese un kontaktpersona
	Nododamo darbu  vērtība EUR
	Īss apakšuzņēmēja veicamo darbu apraksts

	
	
	

	
	
	

	
	
	



Pielikumā pievienojami apakšuzņēmēju rakstiski apliecinājumi par gatavību piedalīties iepirkuma līguma izpildē.


Paraksta pretendenta vadītājs vai vadītāja pilnvarota persona:
	Vārds, uzvārds, ieņemamais amats
	

	Paraksts
	

	Vieta, datums
	












Nolikuma 7. pielikums
iepirkuma id. Nr. COC 2026/2

Iepirkumam “Jumta seguma atjaunošana Cēsu sporta komplekss, Piebalgas ielā 18, Cēsīs, Cēsu novadā”  identifikācijas Nr. COC 2026/2

LĪGUMA PROJEKTS

LĪGUMS Nr.__/2026/1.19
[bookmark: _Hlk232501415]Jumta seguma atjaunošana
Cēsu sporta komplekss, Piebalga ielā 18, Cēsis.

Cēsīs, Cēsu novadā		                                                           Datums skatāms laika zīmogā

[bookmark: _Hlk532826907]Sabiedrība ar ierobežotu atbildību “Cēsu olimpiskais centrs” reģ. Nr.44103026682, juridiskā adrese: Valmieras iela 6, Cēsis, Cēsu novads, LV-4101, kuru saskaņā ar sabiedrības statūtiem pārstāv tās valdes priekšsēdētājs Juris Markovs, (turpmāk - Pasūtītājs), no vienas puses un 
Cēsu novada pašvaldība, reģistrācijas Nr. 90000031048, Raunas iela 4, Cēsis, Cēsu novads, LV-4101 (turpmāk – Pašvaldība), kuras vārdā saskaņā ar Cēsu novada pašvaldības nolikumu rīkojas tās izpilddirektore Līga Medne, no otras puses, un
_____, reģistrācijas Nr.__________, juridiskā adrese:____-, kuras vārdā saskaņā ar sabiedrības statūtiem rīkojas  tās valdes loceklis_______, (turpmāk – Izpildītājs), no trešās puses, Pasūtītājs un Izpildītājs kopā turpmāk – Puses, bet katrs atsevišķi – Puse,
[bookmark: _Hlk232501436]pamatojoties uz Atklāta konkursa “Jumta seguma atjaunošana Cēsu sporta komplekss, Piebalga ielā 18, Cēsis, id.Nr. COC 2026/2, rezultātiem, savstarpēji vienojas un noslēdz šo Līgumu (turpmāk – Līgums) par tālāk norādīto:

1. LĪGUMA PRIEKŠMETS
1.1. Pasūtītājs uzdod un Izpildītājs apņemas veikt jumta seguma atjaunošanas būvdarbus Cēsu sporta komplekss, Piebalga ielā 18, Cēsis (turpmāk kopā – Darbi) saskaņā ar Līgumu un 1. pielikumu – Tehnisko specifikāciju, 3. pielikumu – Finanšu piedāvājumu ar tāmi un spēkā esošajiem normatīvajiem aktiem, kas regulē Darbu veikšanu.
1.2. Izpildītājs garantē, ka tam ir visas nepieciešamās apliecības, sertifikāti, atļaujas, iekārtas, instrumenti, zināšanas, iemaņas un cilvēkresursi Līgumā paredzēto Darbu veikšanai.
1.3. Izpildītājs Darbu veic ar savu darbaspēku, materiāliem, transportu, tehniskiem līdzekļiem, kuru izmaksas ir ierēķinātas Līguma summā. Izpildītājs apliecina, ka Finanšu piedāvājumā ir visas ar Darbu izpildi saistītās izmaksas. Darbu cenas netiek grozītas visu Līguma darbības laiku, izņemot Publisko iepirkumu likuma 61.pantā paredzētos gadījumus. 

2. LĪGUMA SUMMA UN SAMAKSAS KĀRTĪBA
2.1. [bookmark: _Hlk30150449]Līguma cena par Līguma priekšmetā paredzēto Darbu izpildi saskaņā ar iesniegto Finanšu piedāvājumu (3.pielikums) ir ____EUR (_-euro un _ centi), PVN 21% _________(________ euro un _____ centi), kas pavisam kopā par Darbiem ir  _______EUR (_______euro un ____centi). Pievienotās vērtības nodokļa samaksa tiek veikta Latvijas Republikas normatīvajos aktos noteiktajā kārtībā. 
2.2.  Rēķins tiek iesniegts apmaksai Pašvaldībā. Izpildītājs rēķinu sagatavo elektroniskā formātā (datnes formāts XML) un iesniedz Pašvaldības eAdresē:_DEFAULT@90000031048, rēķina laukā Piezīmes (Note) obligāti norādot līguma Nr.
2.3. Norēķinus par Līgumā noteikto Darbu izpildi Pasūtītājs veic 30 (trīsdesmit) dienu laikā pēc Būvobjekta nodošanas un pieņemšanas akta abpusējas parakstīšanas un Izpildītāja rēķina saņemšanas.
2.4. Līgumā noteiktais Pasūtītāja maksājums tiek uzskatīts par izpildītu dienā, kad tas ir saņemts Izpildītāja Līgumā vai Izpildītāja iesniegtajā rēķinā, kura apmaksa tiek veikta atbilstoši Līgumam, norādītajā Izpildītāja bankas kontā. Strīdus gadījumā Pašvaldības maksājums tiek uzskatīts par izpildītu dienā, kad Pasūtītājs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.
2.5. Par samaksas dienu uzskatāma diena, kad Pašvaldība veic samaksu uz Izpildītāja kontu. Pasūtītājs ir tiesīgs un pilnvarots ieturēt aprēķināto līgumsodu no naudas summām, kas pienākas Izpildītājam saskaņā ar šo Līgumu, un Izpildītājs atsakās celt jebkādas materiāla un/vai morāla rakstura pretenzijas pret Pasūtītāju šajā sakarā.
2.6. Ja Darbi veikti nekvalitatīvi vai neatbilst Līguma noteikumiem, par to tiek sagatavots akts par konstatētajām neatbilstībām, apmaksas termiņš tiek pagarināts attiecīgi par laika periodu, kādā tiek novērsti aktā norādītie trūkumi.
2.7. Līgumcenā ietverti visi nodokļi un nodevas, kā arī visi iespējamie Izpildītāja izdevumi, kas nepieciešami saistību izpildei Līguma ietvaros. Pasūtītājs ir tiesīgs ieturēt piemēroto līgumsodu, Pašvaldībai veicot rēķina samaksu.

3. LĪGUMA IZPILDES TERMIŅŠ, NODOŠANAS UN PIEŅEMŠANAS KĀRTĪBA
3.1. Līguma izpildes termiņš tiek noteikts 2 (divu) mēnešu laikā no Līguma parakstīšanas dienas.
3.2. Darbu galīgā nodošana Pasūtītājam tiek noformēta ar Darbu Nodošanas un pieņemšanas aktu, parakstot to abu Pušu pārstāvjiem.
3.3. Puses vienojas, ka ar Līguma izpildi saistītos jautājumus risinās un Darbu pieņemšanas – nodošanas aktus parakstīs:
3.3.1.	Pasūtītāja pārstāvis –_________-_______, tālruņa numurs_______, elektroniskā pasta adrese:__________;
3.3.2.	Izpildītāja pārstāvis –______.
3.4. Izpildītājs apņemas nekavējoties ziņot Pasūtītāja pārstāvim par visiem objektīviem apstākļiem vai šķēršļiem, kuri kavē Darbu izpildi atbilstoši Līguma 3.1. punktā noteiktajam termiņam.
Ja nodošanas - pieņemšanas laikā tiek konstatēti kādi trūkumi, Puses rakstiski vienojas par šo trūkumu novēršanas kārtību un termiņiem. 
3.5. Gadījumā, ja Pasūtītājs 30 (trīsdesmit) dienu laikā no nodošanas - pieņemšanas akta abpusējas parakstīšanas dienas, konstatē neatbilstību Līguma, Tehniskās specifikācijas vai Finanšu piedāvājuma nosacījumiem, tas 10 (desmit) darba dienu laikā iesniedz Izpildītājam rakstveida pretenziju, kurā norāda konstatētos trūkumus un to novēršanas kārtību. 
3.6. Izpildītāja pienākums ir 10 (desmit) dienu laikā novērst trūkumus atbilstoši Līguma noteikumiem.
3.7. Izpildītājs apņemas:
3.7.1. Veikt Darbu saskaņā ar šo Līgumu un tā pielikumu, pienācīgā kvalitātē un termiņā, ievērojot Latvijas Republikā spēkā esošos normatīvos aktus;
3.7.2. ievērot visus Pasūtītāja lūgumus, rīkojumus, norādījumus un iebildumus, likvidēt visus Pasūtītāja norādītos trūkumus, ja šie trūkumi, iebildumi un aizrādījumi ir pamatoti, un tie nav pretrunā ar šo Līgumu, Tehnisko specifikāciju un Finanšu piedāvājumu.
3.7.3. ne vēlāk kā 3 (trīs) dienu laikā rakstiski brīdināt Pasūtītāju par neparedzētiem apstākļiem, kuri radušies pēc Līguma noslēgšanas no Izpildītāja neatkarīgu apstākļu dēļ, un kuri var ietekmēt šī Līguma izpildi.
3.7.4. nodrošināt savlaicīgu samaksu visiem līguma izpildē iesaistītajiem apakšuzņēmējiem atbilstoši Ministru kabineta noteikumiem Nr.419 “Noteikumi par publisko būvdarbu līgumos obligāti ietveramajiem noteikumiem un to saturu”.
3.7.5. Nodrošināt, ka Līguma izpildē netiek izmantoti būvizstrādājumi, materiāli, iekārtas vai pakalpojumi, kuru izcelsme ir Krievijas Federācijā vai Baltkrievijas Republikā, kā arī netiek piesaistīti apakšuzņēmēji no minētajām valstīm, ja tas ir pretrunā Eiropas Savienības, Latvijas Republikas vai citu piemērojamo normatīvo aktu prasībām. Izpildītājs uzņemas pilnu atbildību par piegādāto materiālu, iekārtu un izstrādājumu izcelsmes apliecinājumu nodrošināšanu un tajos norādītās informācijas patiesumu. Pēc Pasūtītāja pieprasījuma Izpildītājs 5 (piecu) darba dienu laikā iesniedz dokumentus, kas apliecina būvizstrādājumu, materiālu, iekārtu vai pakalpojumu izcelsmi.
3.8. Izpildītājs nav tiesīgs bez Pasūtītāja rakstiskas piekrišanas veikt tādus Darbus, kuri Līgumā un tā pielikumos nav uzdoti. Ja Izpildītājs bez Pasūtītāja piekrišanas veicis Darbus, kuri pirms to veikšanas nav saskaņoti, tad Izpildītājs nav tiesīgs no Pasūtītāja prasīt samaksu par šādu Darbu veikšanu.
3.9. Ja meteoroloģisku apstākļu dēļ atsevišķu vai visu Darbu veikšana tehnoloģiski nav iespējama, tad Pasūtītājam ir tiesības noteikt tehnoloģisko pārtraukumu atsevišķu Darbu veikšanai. Tehnoloģisko pārtraukumu neieskaita noteiktajā Darba izpildes termiņā. Tehnoloģiskā pārtraukuma sākums un beigas tiek fiksēts ar aktu, kuru paraksta Pasūtītājs un Izpildītājs. Tehnoloģiskā pārtraukuma laikā Izpildītājs veic visus nepieciešamos pasākumus, kas nodrošina izpildīto darbu un materiālu saglabāšanu visu pārtraukuma laiku, nepasliktinot to kvalitāti.
3.10. Ja Pasūtītājs konstatē būvdarbu kvalitātes trūkumus, tas sastāda defektu aktu, saskaņotu ar būvuzraugu, un iesniedz to Izpildītājam. Defektu novēršana un strīdu risināšana notiek atbilstoši Ministru kabineta noteikumiem Nr.419 “Noteikumi par publisko būvdarbu līgumos obligāti ietveramajiem noteikumiem un to saturu”.
3.11. Vienlaikus ar Būvobjekta nodošanas un pieņemšanas aktu Izpildītājs nodod Pasūtītājam visu būvdarbu izpilddokumentāciju, tajā skaitā iebūvēto būvizstrādājumu atbilstību apliecinošos dokumentus, garantijas dokumentus un citu normatīvajos aktos vai Līgumā paredzēto dokumentāciju.

4. PUŠU ATBILDĪBA
4.1. Par šī Līguma noteikumu neizpildi vai nepienācīgu izpildi Puses ir atbildīgas šajā Līgumā un Latvijas Republikas normatīvajos aktos noteiktajā kārtībā.
4.2. Ja Līgumā noteiktajos termiņos un kārtībā Pasūtītājs nav veicis norēķinu ar Izpildītāju, tad Izpildītājam ir tiesības saņemt no Pasūtītājs līgumsodu 0,1%, bet ne vairāk kā 10%  no savlaicīgi nesamaksātās summas par katru nokavēto samaksas izdarīšanas dienu.
4.3. Gadījumā, ja Izpildītājs nepilda vai atsakās pildīt Līgumu, vai ja Līgums tiek pārtraukts Izpildītāja vainas dēļ, tajā skaitā līguma 5.4.punktā (un tā apakšpunktos) minētajos gadījumos, Pasūtītājam ir tiesības saņemt no Izpildītāja vienreizēju līgumsodu 10% (desmit procentu) apmērā no kopējās Līguma cenas.
4.4. Ja Izpildītājs neveic Darbu noteiktajā termiņā, kā arī neveic termiņā bojājumu novēršanu garantijas laikā, Pasūtītājam ir tiesības iekasēt līgumsodu 0,1%, bet ne vairāk kā 10% no Līguma cenas par katru termiņa nokavējuma dienu. 
4.5. Ja Pasūtītājs konstatē, ka Līguma izpildē izmantoti būvizstrādājumi, materiāli, iekārtas, pakalpojumi vai apakšuzņēmēji, kuru izmantošana ir pretrunā Eiropas Savienības, Latvijas Republikas vai starptautisko sankciju regulējumam, Izpildītājam ir pienākums nekavējoties, bet ne vēlāk kā 10 (desmit) darba dienu laikā pēc Pasūtītāja pieprasījuma, par saviem līdzekļiem aizstāt attiecīgos materiālus, iekārtas, izstrādājumus vai nodrošināt attiecīgā apakšuzņēmēja nomaiņu.
4.6. Par Līguma 3.7.5. punktā noteikto prasību pārkāpumu Pasūtītājam ir tiesības piemērot Izpildītājam līgumsodu 10 % (desmit procentu) apmērā no Līguma cenas bez PVN.
4.7. Līgumsoda samaksa neatbrīvo Izpildītāju no pienākuma atlīdzināt Pasūtītājam visus zaudējumus, kas radušies Līguma 3.7.5. punktā noteikto prasību neievērošanas rezultātā.
4.8. Pasūtītājam ir tiesības ieturēt līgumsodu no Izpildītājam izmaksājamās summas, par to rakstveidā paziņojot Izpildītājam.
4.9. Līgumsods neatbrīvo no turpmākās Līgumsaistību izpildes un zaudējumu atlīdzināšanas pienākuma.
4.10. Puses saskaņā ar Latvijas Republikā spēkā esošajiem normatīvajiem aktiem savstarpēji ir materiāli atbildīgas par Līguma saistību pārkāpšanu, kā arī par otrai Pusei radītajiem zaudējumiem.

5. LĪGUMA DARBĪBAS TERMIŅŠ, TĀ GROZĪŠANAS, PAPILDINĀŠANAS, IZBEIGŠANAS UN STRĪDU RISINĀŠANAS KĀRTĪBA

5.1. Līgums ir spēkā no tā parakstīšanas dienas līdz Pušu saistību pilnīgai izpildei.
5.2. Visi Līguma grozījumi un papildinājumi noformējami rakstveidā un stājas spēkā pēc abu Pušu parakstīšanas.
5.3. Iepirkuma dokumentos noteiktās prasības ir saistošas visā Līguma darbības laikā arī tad, ja tās nav pievienotas kā Līguma pielikums.
5.4. Pusēm nekavējoties rakstiski jāinformē vienai otru, ja tiek konstatēti apstākļi, kas var ietekmēt Līguma izpildi, tai skaitā:
5.4.1. pretrunas Līguma dokumentos;
5.4.2. faktiskās situācijas neatbilstība Līguma dokumentos norādītajai informācijai;
5.4.3.  Līguma izpildei būtisku apstākļu maiņa;
5.4.4. normatīvo aktu izmaiņas, kas ietekmē Līguma izpildi.
5.5. Visi Līguma grozījumi tiek izvērtēti atbilstoši Publisko iepirkumu likuma 61. pantam. Līgums netiek grozīts, ja attiecīgie grozījumi nav pieļaujami Publisko iepirkumu likuma izpratnē.
5.6. Ja būvdarbu izpildes laikā rodas nepieciešamība veikt papildu būvdarbus vai izmaiņas būvdarbu apjomos, Izpildītājs pēc Pasūtītāja pieprasījuma sagatavo detalizētu izmaksu aprēķinu un iesniedz to Pasūtītājam izvērtēšanai.
5.7. Ja izmaiņas attiecas uz būvdarbu pozīcijām, kas ietvertas Finanšu piedāvājumā, būvdarbu izmaksas nosaka, piemērojot Finanšu piedāvājumā norādītās vienību cenas.
5.8. Ja nepieciešamo darbu izmaksas Finanšu piedāvājumā nav paredzētas, to cenas Puses nosaka, rakstveidā vienojoties pirms attiecīgo darbu uzsākšanas.
5.9. Izpildītājs nav tiesīgs bez Pasūtītāja rakstiskas piekrišanas veikt izmaiņas darbu apjomos, tehnoloģijās, materiālos vai tehniskajos risinājumos.
5.10. Pasūtītājam Būvdarbu veikšanas laikā ir tiesības veikt Līguma grozījumus saskaņā ar Publisko iepirkumu likuma 61.pantu, nemainot Līguma vispārējo raksturu, veidu un mērķi tikai kādā no turpmāk minētajiem gadījumiem vai Līgumā citur minētā gadījumā:
5.10.1. grozījumi ir nebūtiski, atbilstoši Publisko iepirkumu likuma 61. panta pirmās daļas 1. un 2. punktam;
5.10.2. piemērojot Publisko iepirkumu likuma 61. panta pirmās daļas 3. punktu un piekto daļu, lai nodrošinātu sekmīgāku Līguma izpildes rezultātu, Pasūtītājs, pamatojot ar objektīvu nepieciešamību, ņemot vērā ekonomisko pamatotību, efektivitāti un Līguma kvalitātes uzlabošanu, bet nevērtējot attiecīgo grozījumu būtiskumu, var izdarīt grozījumus Līgumā, kopsummā nepārsniedzot 15 % (piecpadsmit procentus) no sākotnējās Līgumcenas, bet neieskaitot grozījumus, kuri veikti atbilstoši Līguma 5.10.3., 5.10.4. un 5.10.5. punktam;
5.10.3. piemērojot Publisko iepirkumu likuma 61. panta trešās daļas 1. punktu, Pasūtītājs ir tiesīgs veicamiem Būvdarbiem izmainīt tehniskās prasības, samazināt Būvdarbu apjomu, nosakot, ka Būvdarbi nav jāveic sākotnēji noteiktajā apjomā, kā arī palielināt Būvdarbu apjomu, uzdodot veikt Līgumā (t.sk. Iepirkuma procedūras dokumentos) sākotnēji neparedzētus Būvdarbus, ja tos pirms Būvdarbu uzsākšanas objektīvu iemeslu dēļ nebija iespējams precīzi noteikt, tai skaitā konstatētu slēptu bojājumu, papildu bojājumu jumta konstrukcijās, papildu hidroizolācijas, siltināšanas vai pieslēgumu izbūves nepieciešamības gadījumā, ja papildu Būvdarbi nepieciešami citu Būvdarbu uzsākšanai vai pabeigšanai, kā arī Objekta nodošanai ekspluatācijā vai, ja Būvdarbu gaitā Pasūtītājs konstatē, ka tāmēs norādītajā apjomā tos veikt nav nepieciešams. Šādu grozījumu dēļ Līgumcenas pieaugums vai samazinājums, ko nosaka kā visu secīgi veikto grozījumu naudas vērtības summu, nepārsniedz 20 % (divdesmit procentus) no sākotnējās Līgumcenas;
5.10.4. piemērojot Publisko iepirkumu likuma 61. panta trešās daļas 2. punktu, ietverot darbu apjomus, kas sākotnēji nav paredzēti Līgumā, ja Pasūtītājam ir nepieciešami papildu būvdarbi, kas nebija iekļauti sākotnējā iepirkumā, un Izpildītāja maiņa radītu būtisku izmaksu pieaugumu vai to nevar veikt ekonomisku vai tehnisku iemeslu dēļ, tai skaitā savietojamības vai aizvietojamības apsvērumu dēļ. Katru šādu grozījumu rezultātā Līgumcenas pieaugums nedrīkst pārsniegt 50 % (piecdesmit procentus) no sākotnējās Līgumcenas. Secīgi veiktu grozījumu mērķis nedrīkst būt šā ierobežojuma vai citu Publisko iepirkumu likuma prasību neievērošana;
5.10.5. piemērojot Publisko iepirkumu likuma 61. panta trešās daļas 3. punktu, ja Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt. Katru šādu grozījumu rezultātā Līgumcenas pieaugums nedrīkst pārsniegt 50 % (piecdesmit procentus) no sākotnējās Līgumcenas. Secīgi veiktu grozījumu mērķis nedrīkst būt šā ierobežojuma vai citu Publisko iepirkumu likuma prasību neievērošana;
5.10.6. piemērojot Publisko iepirkumu likuma 61. panta trešās daļas 4. punktu, Izpildītāju var aizstāt ar citu piegādātāju šādos gadījumos:
5.10.6.1. pēc piegādātāja uzņēmuma pārstrukturēšanas, tostarp pēc pārņemšanas, apvienošanas, iegādes vai maksātnespējas, Izpildītāja vietā pilnībā vai daļēji stājas cits ekonomikas dalībnieks (piegādātājs), kurš atbilst paziņojumā par līgumu vai iepirkuma dokumentos noteiktajām kvalifikācijas prasībām un uz kuru neattiecas Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā paredzētie izslēgšanas iemesli, kā arī netiek veiktas citas būtiskas Līguma izmaiņas un to mērķis nav izvairīties no Publisko iepirkumu likuma noteikumu piemērošanas;
5.10.6.2. Pasūtītājs pats pārņem Izpildītāja pienākumus Līguma izpildē un saistību izpildi pret tā apakšuzņēmējiem. Šādā gadījumā Pasūtītājs pirms jebkādu saistību pārņemšanas vai maksājumu veikšanas veic attiecīgo apakšuzņēmēju un to patieso labuma guvēju pārbaudi atbilstoši Starptautisko un Latvijas Republikas nacionālo sankciju likuma prasībām. Pasūtītājam ir tiesības atteikties pārņemt saistības pret apakšuzņēmēju, ja pārbaudes rezultātā tiek konstatēts sankciju pārkāpšanas, apiešanas vai neievērošanas risks.
5.11. Materiālus un izstrādājumus, kuru ražošana ir pārtraukta vai kuru piegāde objektīvu iemeslu dēļ nav iespējama, drīkst aizstāt ar ekvivalentiem materiāliem vai izstrādājumiem, kuru tehniskie un kvalitātes rādītāji nav zemāki par sākotnēji paredzētajiem. Šādu aizstāšanu Izpildītājs veic tikai pēc Pasūtītāja rakstiska saskaņojuma saņemšanas.
5.12. Būvdarbu izpildes termiņu var pagarināt:
5.12.1. ja tiek palielināts būvdarbu apjoms;
5.12.2. ja radušies no Izpildītāja neatkarīgi, objektīvi un pierādāmi apstākļi, kas kavē Līguma izpildi;
5.12.3. nelabvēlīgu klimatisko apstākļu dēļ, ja tie vairāk nekā 7 (septiņas) dienas pēc kārtas objektīvi liedz konkrēto būvdarbu izpildi;
5.12.4. Pasūtītāja darbības vai bezdarbības rezultātā;
5.12.5. citos Publisko iepirkumu likumā pieļautajos gadījumos.
5.13. Pasūtītājs ir tiesīgs vienpusēji izbeigt Līgumu, rakstveidā paziņojot par to Izpildītājam, ja:
5.13.1. Izpildītājs ir nokavējis Līgumā noteikto Darbu veikšanas termiņu un nokavējums sasniedzis 20 (divdesmit) kalendārās dienas;
5.13.2. Izpildītājs nepilda kādu no Līgumā noteiktajām saistībām un nav novērsis pārkāpumu 20 (divdesmit) kalendāro dienu laikā pēc Pasūtītāja rakstiska brīdinājuma saņemšanas;
5.13.3. tiek konstatēts, ka Izpildītājs Līguma izpildē izmantojis būvizstrādājumus, materiālus, iekārtas, pakalpojumus vai apakšuzņēmējus, kuru izmantošana ir pretrunā Eiropas Savienības, Latvijas Republikas vai starptautisko sankciju regulējumam, un Izpildītājs Pasūtītāja noteiktajā termiņā nav novērsis konstatēto pārkāpumu;
5.13.4. citos normatīvajos aktos vai Līgumā paredzētajos gadījumos
5.14. Ja Līgums tiek izbeigts pirms termiņa, Puses sastāda aktu par faktiski izpildītajiem un pieņemtajiem būvdarbiem un veic savstarpējos norēķinus Līgumā un normatīvajos aktos noteiktajā kārtībā.
5.15. Visas domstarpības un strīdi, kas rodas saistībā ar Līguma izpildi, vispirms tiek risināti savstarpēju pārrunu ceļā.
5.16. Ja Puses nespēj strīdu atrisināt savstarpēju pārrunu rezultātā 60 (sešdesmit) kalendāro dienu laikā, strīds tiek izskatīts Latvijas Republikas tiesā normatīvajos aktos noteiktajā kārtībā.

6. BŪVDARBU GARANTIJA
6.1. Būvdarbu kvalitātes garantijas termiņš ir 5 (pieci) gadi no Būvobjekta nodošanas un pieņemšanas akta parakstīšanas dienas. Garantijas termiņā Izpildītājs par saviem līdzekļiem novērš visus būvdarbu izpildes rezultātā radušos defektus, neatbilstības un trūkumus.
6.2. Visiem būvdarbos izmantotajiem būvizstrādājumiem, materiāliem un iekārtām jāatbilst Latvijas Republikā spēkā esošo normatīvo aktu prasībām un būvniecību reglamentējošajiem standartiem.
6.3. Ja garantijas laikā tiek konstatēti būvdarbu defekti vai neatbilstības, Pasūtītājs sastāda Defektu aktu un nosūta to Izpildītājam. Defektu aktā norāda konstatētos defektus, to novēršanas termiņu un citu nepieciešamo informāciju.
6.4. Izpildītājs 5 (piecu) darba dienu laikā pēc Defektu akta saņemšanas rakstiski informē Pasūtītāju par plānoto defektu novēršanas kārtību un termiņiem.
6.5. Izpildītājam ir pienākums novērst Defektu aktā norādītos defektus Pasūtītāja noteiktajā termiņā. Ja defektu novēršanai nepieciešams ilgāks laiks objektīvu tehnoloģisku vai meteoroloģisku apstākļu dēļ, puses rakstveidā vienojas par citu saprātīgu termiņu.
6.6. Ja Izpildītājs nepiekrīt Defektu aktā norādītajiem defektiem, tas 10 (desmit) darba dienu laikā iesniedz Pasūtītājam pamatotus rakstiskus iebildumus. Defektu izvērtēšana un strīdu risināšana notiek atbilstoši Ministru kabineta 2022.gada 5.jūlija noteikumu Nr.419 prasībām.
6.7. Defektu novēršanu puses noformē ar Defektu novēršanas aktu.
6.8. Ja Izpildītājs noteiktajā termiņā neuzsāk vai neveic defektu novēršanu, Pasūtītājam ir tiesības, iepriekš rakstiski brīdinot Izpildītāju, organizēt defektu novēršanu, piesaistot trešo personu, un piedzīt visus ar defektu novēršanu saistītos izdevumus no Izpildītāja.
6.9. Garantijas termiņa laikā Izpildītājs ir atbildīgs arī par atkārtoti radušos defektu novēršanu, ja to cēlonis ir nekvalitatīva būvdarbu izpilde vai būvdarbos izmantoto materiālu neatbilstība.
6.10. Domstarpības par būvdarbu kvalitāti, defektu esamību vai to rašanās iemesliem puses risina normatīvajos aktos noteiktajā kārtībā, nepieciešamības gadījumā piesaistot būvekspertu.

7. APAKŠUZŅĒMĒJU UN LĪGUMA IZPILDĒ IESAISTĪTĀ PERSONĀLA NOMAIŅA
7.1. Ne vēlāk kā uzsākot Līguma izpildi, Izpildītājs iesniedz būvdarbos iesaistīto apakšuzņēmēju (ja tādi tiek piesaistīti) sarakstu, kurā norāda apakšuzņēmēja nosaukumu, kontaktinformāciju un pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju piesaistītos apakšuzņēmējus. Līguma izpildes laikā Izpildītājs informē Pasūtītāju par jebkurām minētās informācijas izmaiņām, kā arī papildina sarakstu ar informāciju par apakšuzņēmējiem, kas vēlāk tiek iesaistīti būvdarbu veikšanā.
7.2. Izpildītājs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu, kā arī iesaistīt papildu apakšuzņēmējus Līguma izpildē. Pasūtītājs ir tiesīgs pieprasīt paskaidrojumus par nomaiņas iemesliem. Izpildītājam ir pienākums saskaņot ar Pasūtītāju arī papildu personāla iesaistīšanu Līguma izpildē.
7.3. Piedāvājumā norādītā personāla nomaiņa pieļaujama tikai šajā Līgumā noteiktajā kārtībā. Pasūtītājs nepiekrīt personāla nomaiņai, ja piedāvātais personāls neatbilst iepirkuma dokumentos noteiktajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts iepirkuma procedūrā.
7.4. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem apstākļiem:
7.4.1. piedāvātais apakšuzņēmējs neatbilst iepirkuma dokumentos izvirzītajām prasībām;
7.4.2. tiek nomainīts apakšuzņēmējs, uz kura iespējām iepirkuma procedūrā Izpildītājs balstījās savas kvalifikācijas apliecināšanai, un jaunajam apakšuzņēmējam nav vismaz tādas pašas kvalifikācijas;
7.4.3. piedāvātais apakšuzņēmējs atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. vai 14. punktā minētajiem izslēgšanas iemesliem;
7.4.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā ietverti, būtu ietekmējuši piedāvājuma izvēli.
7.5. Pasūtītājs nepiekrīt jauna apakšuzņēmēja piesaistīšanai gadījumos, kad šādas izmaiņas, ja tās būtu veiktas sākotnējā piedāvājumā, būtu ietekmējušas piedāvājuma izvēli.
7.6. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus un izslēgšanas iemeslu pārbaudi veic datumā, kad tiek pieņemts lēmums par apakšuzņēmēja nomaiņu vai jauna apakšuzņēmēja piesaistīšanu.
7.7. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu, kā arī jauna apakšuzņēmēja iesaistīšanu iespējami īsā laikā, bet ne vēlāk kā piecu darbdienu laikā pēc visu nepieciešamo dokumentu saņemšanas.
7.8. Personāla vai apakšuzņēmēju nomaiņas gadījumā Izpildītājs iesniedz aktualizētu apakšuzņēmēju sarakstu un aktualizētu Līguma izpildē iesaistītā personāla sarakstu.
7.9. Izpildītājs par apakšuzņēmēju un/vai personāla nomaiņu iesniedz Pasūtītājam:
7.9.1. pieteikumu par apakšuzņēmēja vai personāla nomaiņu, norādot veicamos darbus un attiecīgā speciālista funkcijas;
7.9.2. rakstisku piekrišanu no jaunā apakšuzņēmēja vai speciālista par gatavību piedalīties Līguma izpildē;
7.9.3. kvalifikāciju apliecinošus dokumentus, ja attiecīgā persona vai apakšuzņēmējs tiek izmantots kvalifikācijas prasību izpildei.
7.10. Grozījumi Līgumam pievienotajos personāla un apakšuzņēmēju sarakstos tiek noformēti, pievienojot aktualizēto sarakstu Līgumam. Ar jaunā saraksta pievienošanu iepriekšējais saraksts zaudē spēku.
7.11. Apakšuzņēmēja piesaistīšana neatbrīvo Izpildītāju no pilnas atbildības par Līguma izpildi.
7.12. Izpildītājs ir atbildīgs par visa piesaistītā personāla un apakšuzņēmēju darba kvalitāti un atbilstību Līguma prasībām.
7.13. Izpildītājs nodrošina, ka apakšuzņēmējs bez Pasūtītāja rakstiskas piekrišanas nepiesaista papildu apakšuzņēmējus.
7.14. Pasūtītājs nav atbildīgs par Izpildītāja savstarpējiem norēķiniem ar apakšuzņēmējiem.
7.15. Izpildītāja pienākums ir nodrošināt laicīgu samaksas veikšanu visiem Līguma izpildē iesaistītajiem apakšuzņēmējiem par faktiski izpildītajiem un Pasūtītāja apmaksātajiem būvdarbiem. Ar laicīgu norēķināšanos saprot samaksu 10 (desmit) darbdienu laikā no brīža, kad saņemta Pasūtītāja apmaksa un apakšuzņēmēja sagatavots rēķins, bet ne vēlāk kā 60 (sešdesmit) kalendāra dienu laikā pēc veikto būvdarbu pabeigšanas un apakšuzņēmēja rēķina saņemšanas.
7.16. Izpildītāja pienākums ir līgumos ar apakšuzņēmējiem iekļaut izpildīto darbu pieņemšanas noteikumus, kas atbilst Ministru kabineta 2022. gada 5. jūlija noteikumu Nr.419 “Noteikumi par publisko būvdarbu līgumos obligāti ietveramajiem noteikumiem un to saturu” prasībām.

8. NEPĀRVARAMA VARA
8.1. Puses ir atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
8.2. Pusei, kura atsaucas uz nepārvaramas varas vai ārkārtēja rakstura apstākļu darbību, 3 (trīs) dienu laikā par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.

9. NOSLĒGUMA NOTEIKUMI
9.1. Visi Līguma grozījumi ir sagatavojami, Pusēm rakstiski vienojoties, un ir pievienojami Līgumam kā pielikumi un no to parakstīšanas dienas kļūst par Līguma neatņemamu sastāvdaļu. Tie ir saistoši abām Pusēm.
9.2. Ja viena Puse maina savu juridisko adresi, pasta adresi vai bankas rekvizītus, tad ne vēlāk kā 5 (piecu) dienu laikā rakstiski paziņo par to otrai Pusei.
9.3. Visa sarakste un jebkura informācija, ko viena Puse sūta otrai, ir latviešu valodā un nosūtīta uz Līgumā norādītajām adresēm, ja vien Puse - informācijas saņēmējs - nav iepriekš norādījis citādi. 
9.4. Puses uzņemas pienākumu sniegt rakstveida atbildi 5 (piecu) darba dienu laikā uz jebkuru pieprasījumu, kas saistīts ar šī Līguma izpildi. Gadījumā, ja viena Puse nesniedz atbildi 5 (piecu) darba dienu laikā ir uzskatāms, ka, Puse, kurai pieprasījums ir nosūtīts, ir to akceptējusi.
9.5. Līgums sagatavots latviešu valodā elektroniskajā vidē un parakstīts ar drošu elektronisko parakstu ar laika zīmogu.
9.6. Līgumam kā neatņemamas sastāvdaļas pievienoti šādi pielikumi:
1. pielikums – Tehniskā specifikācija;
2. pielikums – Tehniskais piedāvājums;
3. pielikums – Finanšu piedāvājums un tāme.

